[{"text_idx": "#000006", "text": "Gwasanaeth Aelodau Artiffisial a Chyfarpar (ALAS)"}, {"text_idx": "#000008", "text": "Fy Adferiad Corfforol o Covid -19"}, {"text_idx": "#000009", "text": "Offer y gallech chi eu gweld mewn gofal critigol"}, {"text_idx": "#000010", "text": "Dyma ddisgrifiad byr o wahanol offer y gallech chi eu gweld yn yr uned gofal critigol. Os oes offer sydd ddim yn cael eu hamlinellu isod neu os ydych chi\u2019n ansicr am yr hyn y mae offer yn ei wneud, siaradwch a\u0302\u2019r nyrs wrth erchwyn eich gwely a fydd yn gallu esbonio."}, {"text_idx": "#000011", "text": "Mae\u2019n cefnogi anadlu drwy roi ocsigen i\u2019r ysgyfaint a thynnu carbon deuocsid o\u2019r corff pan fo claf yn rhy sa\u0302l neu\u2019n rhy gysglyd i wneud hynny ei hun. Bydd gan gleifion diwb fel bod y peiriant anadlu yn gallu rhoi cymorth anadlu. Gellir gosod hwn drwy\u2019r geg ac i mewn i\u2019r bibell wynt (tiwb endotraceaidd) neu ei osod yn uniongyrchol yn y bibell wynt (tiwb traceostomi)."}, {"text_idx": "#000012", "text": "Wrth i gleifion wella, efallai na fyddant angen y peiriant anadlu ond hwyrach y bydd angen cefnogaeth anadlu o hyd. Bydd y ti\u0302m yn egluro\u2019r gwahanol fathau o gymorth anadlu sydd ar gael i gleifion wrth i\u2019r rhain newid yn ystod arhosiad y claf."}, {"text_idx": "#000013", "text": "Tiwb sy\u2019n rhoi cymorth anadlu o\u2019r peiriant anadlu i\u2019r claf. Mae\u2019n cael ei osod drwy\u2019r geg ac i mewn i\u2019r bibell wynt."}, {"text_idx": "#000014", "text": "Tiwb sy\u2019n rhoi cymorth anadlu o\u2019r peiriant anadlu i\u2019r claf. Mae\u2019n cael ei osod yn uniongyrchol yn y bibell wynt."}, {"text_idx": "#000015", "text": "Mae\u2019n helpu i glirio secretiadau o\u2019r llwybr anadlu pan na fydd cleifion yn gallu gwneud hynny eu hunain."}, {"text_idx": "#000016", "text": "Monitor wrth erchwyn y gwely"}, {"text_idx": "#000017", "text": "Mae\u2019n monitro gwybodaeth hanfodol yn gyson, e.e. cyfradd curiad y galon, rhythm y galon, pwysedd gwaed a lefelau ocsigen."}, {"text_idx": "#000018", "text": "Yma mae gwybodaeth hanfodol am ein cleifion, fel pwysedd gwaed, cyfradd curiad y galon, allbwn wrin a thrwythiadau cyffuriau yn cael ei dogfennu. Gall hyn fod ar bapur neu ar gyfrifiadur."}, {"text_idx": "#000019", "text": "Maen nhw\u2019n rhoi hylifau, meddyginiaethau a bwyd i\u2019n cleifion."}, {"text_idx": "#000020", "text": "Mae larymau yn rhoi rhybudd i nyrsys os oes newidiadau yng nghyflwr ein cleifion ac yn caniata\u0301u i ni wneud addasiadau rheolaidd i ofal cleifion. Nid yw hynny o reidrwydd yn golygu bod rhywbeth o\u2019i le. Gall y nyrs wrth erchwyn y gwely esbonio\u2019r gwahanol larymau a\u2019r offer i unrhyw un sy\u2019n ymweld a\u0302\u2019r uned."}, {"text_idx": "#000021", "text": "Mae\u2019n cael ei osod yn un o\u2019r gwythiennau mawr canolog er mwyn gallu rhoi gwahanol feddyginiaethau ar yr un pryd. Gellir ei ddefnyddio hefyd i roi maeth os nad yw perfedd claf yn gweithio\u2019n iawn."}, {"text_idx": "#000022", "text": "Tiwb tenau sy\u2019n cael ei osod mewn rhydweli. Gellir monitro pwysedd gwaed yn gyson ac mae modd cymryd samplau gwaed yn rheolaidd."}, {"text_idx": "#000023", "text": "Y math mwyaf cyffredin yw tiwb trwyn i\u2019r stumog sy\u2019n cael ei osod drwy\u2019r ffroen, i lawr y corn gwddf ac i mewn i\u2019r stumog. Math arall o diwb bwydo yw tiwb trwyn i\u2019r jejwnwm sy\u2019n cael ei osod drwy\u2019r ffroen, i lawr y corn gwddf ac i mewn i\u2019r coluddyn bach. Os oes angen bwyd artiffisial tymor hir ar gleifion, efallai bydd tiwb yn cael ei fewnosod i\u2019r abdomen ac yn uniongyrchol i\u2019r stumog (tiwb gastrostomi) neu\u2019r coluddyn bach (tiwb jejwnostomi)."}, {"text_idx": "#000024", "text": "Mae gwahanol bwysedd aer o fewn celloedd y fatres yn gymorth i atal briwiau gwasgedd rhag datblygu."}, {"text_idx": "#000025", "text": "Mae aer yn cael ei bwmpio\u2019n ysbeidiol ar wahanol bwysau i atal ceuladau gwaed rhag datblygu."}, {"text_idx": "#000026", "text": "Tiwb sy\u2019n cael ei osod yn y bledren er mwyn monitro faint o wrin mae\u2019r arennau\u2019n ei gynhyrchu. Mae\u2019n gymorth i gadw ein cleifion yn gyfforddus."}, {"text_idx": "#000027", "text": "Er mwyn i ni allu draenio aer neu hylif gormodol rhwng yr ysgyfaint a wal y frest."}, {"text_idx": "#000028", "text": "Gwifren fach sydd wedi\u2019i gosod yn ofalus trwy\u2019r benglog sy\u2019n canfod cynnydd ym mhwysedd yr ymennydd."}, {"text_idx": "#000029", "text": "Mae\u2019n draenio hylif gormodol sy\u2019n gallu cronni o amgylch yr ymennydd."}, {"text_idx": "#000030", "text": "Peiriant hidlo hemo (peiriant arennau)"}, {"text_idx": "#000031", "text": "Mae\u2019n tynnu cynhyrchion gwastraff o\u2019r corff pan na fydd arennau\u2019n gallu gwneud hyn eu hunain."}, {"text_idx": "#000032", "text": "Hefyd yn yr adran hon"}, {"text_idx": "#000033", "text": "Adferiad ar o\u0302l salwch critigol\nStaff y gallech chi eu cyfarfod mewn gofal critigol\nOffer y gallech chi eu gweld mewn gofal critigol\nProblemau cyffredin y gallech chi eu profi yn ystod eich arhosiad gofal critigol\nCael eich rhyddhau i\u2019ch cartref\nProblemau cyffredin y gallech chi eu profi ar o\u0302l eich arhosiad gofal critigol"}, {"text_idx": "#000034", "text": "Help us improve Keeping Me Well!"}, {"text_idx": "#000035", "text": "We\u2019re currently working to improve the Keeping Me Well website. If you\u2019d like to help us make this site a better, more helpful experience for you, please take a few minutes to let us know what improvements you\u2019d like to see."}]